Indian Currency
పండుగసీజన్‌లో రూ.25వేల కోట్ల అమ్మకాలు
న్యూఢిల్లీ, సెప్టెంబరు 30: దేశవ్యాప్తంగా పండుగలసీజన్‌ప్రారంభం కావడంతో ఈ ఆర్ధిక సంవత్సరంలో వినియోగదారులు రూ.25వేల కోట్లకుపైగా ఖర్చుచేసే అవకాశం ఉంది. గత ఏడాది 20 వేలకోట్లకుపైగా ఉన్న ఖర్చు ఈ ఏడాది 25శాతం పెరుగుతుందని అంచనా. నవరాత్రినుంచి ప్రారంభం అవుతున్న పండుగల సీజన్‌ రికార్డుస్థాయిలో అమ్మకాలు ఉంటాయని, ప్రతినిమిషానికి ఈకామర్స్‌ దిగ్గజసంస్థల్లో జరిగే విక్రయాలే కీలకం అవుతాయని కొన్ని సందర్భాల్లో కొందరు కస్టమర్లు పితృపక్ష కారణంగా కొనుగోళ్లు వాయిదా వేసుకునే అవకాశం ఉందని పారిశ్రామిక సంఘాల సమాఖ్య అసోచామ్‌ ప్రకటించింది. 25-40 ఏళ్ల వయసు గ్రూప్‌లోని 2500 మందికిపైగా ఉద్యోగనిపుణులను చేసిన సర్వే ఆధారంగాచూస్తే పది ప్రముఖ నగరాల్లో ఈ పండుగసీజన్లలో షాపింగ్‌ పెరుగుతుందని అంచనా. ముంబై, అహ్మదాబాద్‌, బెంగళూరు, చెన్నై,ఢిల్లీ, ఎన్‌సిఆర్‌,హైదరాబాద్‌, ఇండోర్‌, జైపూర్‌, కోల్‌కత్తా, లక్నో వంటి నగరాల్లో ఈ సర్వే జరిగింది. ఈకామర్స్‌ కంపెనీలకు ఈ పండుగసీజన్‌ అత్యంత రద్దీతో కూడుకున్నదిగా భావించవచ్చని, కనీసం రూ.25వేల కోట్లవరకూ విక్రయాలు జరుగుతాయని అంచనా వేస్తున్నట్లు అసోచామ్‌ డైరెక్టర్‌ జనరల్‌ డిఎస్‌ రావత్‌ వెల్లడించారు. 60శాతంమంది ఎక్కువగా ఆఫ్‌లైన్‌ కొనుగోళ్లకంటే ఆన్‌లైన్‌ షాపింగ్‌కే ఇష్టపడుతున్నారు. మిగిలినవారు రిటైల్‌స్టోర్లకు వెళ్లి కొనుగోళ్లు చేసుకునేందుకు ఆసక్తిచూపిస్తున్నట్లు తెలుస్తోంది. ఈ పండుగసీజన్లలో కంపెనీలు ఇచ్చే భారీ డిస్కౌంట్లు, ఆఫర్లకు కస్టమర్లు ఎక్కువ ప్రాధాన్యతనిస్తారు. రెడీమేడ్‌ దుస్తులు, కాస్మెటిక్స్‌, జ్యూయెలరీనుంచి మొబైల్‌, ల్యాప్‌టాప్‌, టివిలు వంటి వాటికి మంచి డిమాండ్‌ ఉటుందని అంచనా. సులువైన షాపింగ్‌, ఉత్పత్తుల పంపిణీ వేగవంతం, విభిన్నరకాల చెల్లింపుల వ్యవస్థలతో ఈకామర్స్‌ రంగానికే ఈసారి గిరాకీ ఎరుగుతుందని అంచనా. నవరాత్రి, దసరా, దీపావళినుంచి రానున్న కొత్త సంవత్సర వేడుకలవరకూ ఈ డిమాండ్‌కొనసాగుతుందని అసోచామ్‌ అంచనావేసింది. ఇక ఉత్తరప్రదేశ్‌, లక్నోవాసులు ఎక్కువగా ఖరీదైన స్మార్ట్‌ఫోన్లు, ఎలక్ట్రానిక్‌ ఉత్పత్తులు, ఫర్నిచర్‌లను ఇ-టైలర్లనుంచిఎక్కువ కొనుగోళ్లు చేసేందుకు ఇష్టపడుతున్నట్లు తేలింది.